Missatge: Font: Vilaweb Portugal elimina les dues pagues extres del 2012 per als funcionaris i els pensionistes El primer ministre de Portugal, Pedro Passos Coelho, va anunciar ahir algunes mesures del pressupost del país per a l'any que ve, marcat per les dures exigències del rescat del mes de maig passat. Entre aquestes mesures hi ha l'eliminació de les dues pagues extres (la de l'estiu i la de Nadal) per a tots els funcionaris i pensionistes que cobrin més de mil euros al mes. A més, les empreses privades que vulguin podran allargar la jornada laboral mitja hora més cada dia i es revisaran els dies festius per eliminar ponts i augmentar les hores de feina al cap de l'any.Feia dies que Portugal vivia pendent de la presentació d'aquests pressupostos, que es farà oficialment dilluns al parlament. Amb tota probabilitat s'aprovaran, car el partit de govern, el Partit Social Demòcrata, hi té majoria absoluta.Per Passos Coelho, aquestes mesures 'són l'única solució per a complir els compromisos adquirits per Portugal arran del rescat financer; mai no vaog pensar que hagués d'aplicar mesures tan severes i comprenc la frustació d'aquells que miren enrere i es pregunten com s'han pogut acumular tants errors'. El primer ministre no ha donat gaires més detalls dels pressuspostos, però sí que ha avançat que s'apujarà l'IVA, tot i que no ha dit quant. Alguns mitjans portuguesos avançaven ahir, també, que el govern preveia començar a cobrar peatges en algunes vies importants, com l'autovia que connecta Porto amb Lisboa.

Resposta: Per ser justos, haurien de nacionalitzar tb les pagues extres dels qui treballen a la privada, no?